Installation til en dyreart

Problemformulering

*Hvordan kan man skabe en antropocæn installation til en dyreart?*

Overvej i den forbindelse om

* *Beskueren (dyrearten) inddrages i værket?*
* *Hvordan jeres værk er en installation? Hvilke sanser er i spil og hvordan/hvorfor?*

**Hvad skal vi?**

I skal i jeres grupper lave en installation på skolens område (inde/ude). Installationen skal forholde sig til det givne rum – Fokus er jeres dyreart. Hvordan I vil gribe det an, er helt op til jer. I kan bl.a. overveje følgende:

* Skal der være en klar linje eller skal der være mere plads til fortolkning?
* Skal I gå mod en skulptur eller en totalinstallation?
* Skal der være få eller mange dele i installationen?
* Skal værket have en titel?

**Benspænd:**

* **Hold det enkelt!**
* I skal dokumentere jeres proces med billeder og gemme alle skitser/brainstorms til portfolien. Noter hvofor en skitse blev valgt/ikke valgt. Tag ligeledes billeder af hvordan i arbejder
* Overvej hvilke materialer i anvender!

**Proces 6.2**

Der er følgende krav til jeres kunstneriske proces

* Start med en brainstorm over ideer. Alle skriver. I stilhed. I tager billeder af jeres brainstorm og snakker om hinandens ideer. Vær god til at spørge ind til hinandens ideer og hav ’ja-hatten’ på.
* Beslut jer for en idé (eller samling af ideer til én ide) i vil gå videre med (hvorfor vælger i netop denne ide?)
* Lav individuelle skitser til værket
* Tænk over den præcise placering af alle dele i værket. Der er ikke noget, der indgår tilfældigt i en installation.

**Proces 18.2**

I skal arbejde selv det meste af timen, da jeg skal til møde.

* Opsætning/skabelse af værk

**Proces 20.2**

Færdiggørelse af kunstværk samt analyse af værket

Teoretiske stikord skal i portefolien sammen med fotos af jeres endelige installation samt skitser/ideer:

* Lav en analyse af jeres værk - både form- og betydningsanalytisk.
* Hvilke sanser er i spil i jeres installation?
* Kan I bruge begrebet *relationel æstetik* i forhold til jeres værk? (slå begrebet op på google)
* Hvad fungerer godt? Hvad fungerer mindre godt?
* Svar på den kunstneriske problemformulering: *Hvordan kan man skabe en antropocæn installation til en dyreart?*

**Proces 4.3**

Vi laver en videopræsentation af vores værker til 3g biologi og samler alt til portfolien samt svarer på forløbets overordnede spørgsmål: Hvordan kan naturen fremstilles kunstnerisk, og kan det antropocæne ses i din egen hverdag (handlingsperspektiv)?